कुछ पारिस्थितिकी-तंत्र जैसे आर्द्र-भूमि और वनादि में पानी को संरक्षित करने की पर्याप्त क्षमता होती है। यहीं से हमें पानी उपलब्ध होता है और पुन: इकट्ठा हो जाता है। समझने के लिए, सुंदरबन के जंगल इतना पानी बचाते हैं कि जितना टिहरी बांध में नहीं इकट्ठा हो पाता। तेज बहाव के समय यही प्रकृति बहाव को कम भी करती है तो दूसरी ओर गैर-वर्षा ऋतु में यह हमें पानी भी देती है। इतना ही नहीं, अगर मिट्टी में दूषित जल मिल जाता है तो यह जल का शुद्धिकरण भी करती है। इसलिए आर्द्र-भूमि और वन, जंगल आदि सभी जीवों के लिए अनिवार्य हैं।